3.1 ประวัติความเป็นมาและการเปลี่ยนแปลงที่สำคัญ

ปี 2525 บริษัท อัมรินทร์ พลาซ่า จำกัด (ชื่อเดิม) จดทะเบียนจัดตั้งบริษัทฯ เมื่อปี พ.ศ.2525
ด้วยทุนจดทะเบียนจำนวน 1,000,000 บาท แบ่งเป็นหุ้นสามัญ 10,000 หุ้น มูลค่าหุ้นที่ตราไว้หุ้นละ
100 บาท โดยมีกลุ่มผู้เริ่มจัดตั้งบริษัท 3 กลุ่ม คือ กลุ่มตระกูลว่องกุศลกิจ นำโดยนายอิสระ
ว่องกุศลกิจ กลุ่มตระกูลวัธนเวคิน นำโดย นายสุพล วัธนเวคิน และกลุ่มตระกูลเจนวัฒนวิทย์ นำโดย
นายวิทย์ เจนวัฒนวิทย์ การก่อตั้งบริษัท ในระยะแรก
บริษัทประกอบธุรกิจเกี่ยวกับการพัฒนาอสังหาริมทรัพย์ โดยมีอาคารสำนักงาน และศูนย์การค้าให้เช่า

ปี 2531 บริษัทได้เข้าเป็นบริษัทจดทะเบียนในตลาดหลักทรัพย์แห่งประเทศไทย
และได้เปลี่ยนแปลงมูลค่าหุ้นที่ตราไว้จากหุ้นละ 100 บาท เป็น10 บาท

ปี 2537 ที่ประชุมผู้ถือหุ้นได้มีมติให้แปรสภาพบริษัทเป็นบริษัทมหาชนจำกัด

ปี 2543 ที่ประชุมผู้ถือหุ้นได้มีมติให้เพิ่มทุน และออกหุ้นบุริมสิทธิ จำนวน 88,907,389 หุ้น
จัดสรรและเสนอขายให้แก่ WREP THAILAND HOLDINGS

ปี 2544 ที่ประชุมผู้ถือหุ้นได้มีมติให้เพิ่มทุนและออกหุ้นสามัญจำนวน 1,000,000 หุ้น
มูลค่าที่ตราไว้หุ้นละ 10 บาท
เพื่อรองรับการใช้สิทธิซื้อหุ้นแบบเฉพาะเจาะจงของผู้จัดการใหญ่ในอนาคต
ตามข้อตกลงในสัญญาว่าจ้าง

ปี 2545 ที่ประชุมผู้ถือหุ้นได้มีมติอนุมัติให้ลดทุนชำระแล้วจาก 2,411,746,680 บาท เป็น
1,447,048,008 บาท โดยการลดมูลค่าหุ้นสามัญ และหุ้นบุริมสิทธิที่ตราไว้จากหุ้นละ 10 บาท เป็น
6 บาท เพื่อหักล้างขาดทุนสะสมของบริษัท

ปี 2546 ทุนชำระแล้วของบริษัทเปลี่ยนแปลงเพิ่มขึ้นเป็น 1,453,048,008 บาท
เนื่องจากการใช้สิทธิซื้อหุ้นของผู้จัดการใหญ่ทั้งสิ้นแล้ว

ปี 2547 - บริษัทได้เปลี่ยนแปลงมูลค่าหุ้นที่ตราไว้จากหุ้นละ 6 บาท เป็นหุ้นละ 1 บาท ดังนั้น
จึงทำให้มีจำนวนหุ้นที่ชำระแล้วทั้งสิ้น 1,453,048,008 หุ้น แยกเป็น หุ้นสามัญจำนวน
919,603,674 หุ้น และหุ้นบุริมสิทธิจำนวน 533,444,334 หุ้น

  - บริษัทได้แปลงหุ้นบุริมสิทธิทั้งหมดจำนวน 533,444,334 หุ้น เป็นหุ้นสามัญ จำนวน
  533,444,334 หุ้น

  ตามสิทธิของผู้ถือหุ้นบุริมสิทธิที่ขอให้บริษัทดำเนินการ ดังนั้นบริษัทจึงไม่มีหุ้นบุริมสิทธิอีกต่อไป

  - ตลาดหลักทรัพย์แห่งประเทศไทยได้ปรับย้ายหมวดธุรกิจของบริษัทไปยังหมวดโรงแรมและบริการ

  ท่องเที่ยวภายใต้กลุ่มอุตสาหกรรมและบริการ (ภายหลังเปลี่ยนชื่อเป็นหมวดท่องเที่ยวและสันทนา

  การ) ตั้งแต่วันที่ 8 พฤศจิกายน 2548 เป็นต้นไปเนื่องจากรายได้หลักของบริษัทกว่า 70% นั้น
  มา

  จากธุรกิจโรงแรม

  - บริษัทได้เพิ่มทุนจดทะเบียนจาก 1,453,048,008 บาท เป็น 1,519,700,408 หุ้น
  โดยการออกหุ้นสามัญ ใหม่ จำนวน 66,652,400 หุ้น
  เพื่อรองรับการใช้สิทธิซื้อหุ้นสามัญที่จัดสรรเสนอขายแก่กรรมการบริษัทและผู้บริหารของบริษัทฯและ/หรือบริษัทย่อย
  (ESOP) ในระหว่างปี 2548-2551

  - บริษัทได้แก้ไขข้อบังคับฉบับใหม่ เพื่อยกเลิกหุ้นบุริมสิทธิและสิทธิของหุ้นบุริมสิทธิ และ
  เพื่อเพิ่มความคล่องตัวและประสิทธิภาพในการบริหาร

ปี 2548 - บริษัทได้ออกหุ้นกู้ (ไม่ด้อยสิทธิ) ไม่มีหลักประกัน มูลค่ารวมทั้งสิ้น 300 ล้านบาท
เสนอขายแก่ผู้ลงทุนโดยเฉพาะเจาะจงจำนวนไม่เกิน 10 ราย โดยมี ชื่อเฉพาะของหุ้นกู้ว่า
“หุ้นกู้ชนิดชำระคืนเงินต้นครั้งเดียวของบริษัท ดิ เอราวัณ กรุ๊ป จำกัด (มหาชน) ครั้งที่ 1/2548
ไม่มีหลักประกันไม่มีนายทะเบียน และไม่มีผู้แทนผู้ถือหุ้นกู้ ครบกำหนดไถ่ถอนปี พ.ศ. 2551 ”

- เปลี่ยนชื่อบริษัทจาก “บริษัท อัมรินทร์ พลาซ่า จำกัด(มหาชน)” เป็น “บริษัท ดิ เอราวัณกรุ๊ป
จำกัด (มหาชน)” และเปลี่ยนแปลงชื่อย่อในการซื้อขายหลักทรัพย์จาก “AMARIN” เป็น “ERAWAN”

ปี 2549 - ที่ประชุมสามัญผู้ถือหุ้นครั้งที่1/2549 อนุมัติให้ลดทุนจดทะเบียนเดิม 1,519,700,408
บาท เป็น

1,454,248,008 บาท และเพิ่มทุนจดทะเบียนเป็น 2,281,143,099
บาทโดยบริษัทได้จัดสรรและ/หรือ

เสนอขายหุ้นเพิ่มทุนดังนี้

  (ก) ออกและเสนอขายหุ้นสามัญเพิ่มทุนจำนวน 487,763,969 หุ้น มูลค่าที่ตราไว้ หุ้นละ 1 บาท
  เพื่อเสนอขายให้แก่ผู้ถือหุ้นเดิมของบริษัทตามสัดส่วนการถือหุ้น ในอัตราการจองซื้อ 3
  หุ้นสามัญเดิม ต่อ 1 หุ้นสามัญใหม่ ในราคาหุ้นละ 1 บาท
  พร้อมกันนี้ผู้ถือหุ้นเดิมที่จองซื้อและได้รับการจัดสรรหุ้นสามัญเพิ่มทุนดังกล่าวจะได้รับใบสำคัญแสดงสิทธิที่จะซื้อหุ้นสามัญเพิ่มทุนด้วย
  ในอัตราใบสำคัญแสดงสิทธิ 1 หน่วย ต่อ 1 หุ้นสามัญที่จองซื้อและได้รับการจัดสรร
  โดยไม่คิดมูลค่า

  (ข) ออกหุ้นสามัญเพิ่มทุนจำนวน 243,881,984หุ้นเพื่อรองรับการใช้สิทธิตามใบสำคัญแสดงสิทธิ
  ทั้งนี้ อัตราใช้สิทธิใบสำคัญแสดงสิทธิ 2 หน่วย ต่อ 1 หุ้นสามัญใหม่ ที่ราคาใช้สิทธิ 2.15
  บาทต่อหุ้นและสามารถใช้สิทธิได้ในวันที่ 17 ธันวาคม 2550 เพียงวันเดียว

  (ค) ออกหุ้นสามัญเพิ่มทุน จำนวน 66,652,400 หุ้น (ตามจำนวนเดิมที่ได้ลดทุนไปนั้น)
  เพื่อรองรับการใช้สิทธิซื้อหุ้นสามัญที่จัดสรรเสนอขายแก่กรรมการบริษัทและผู้บริหารของบริษัทฯ
  และ/หรือ บริษัทย่อย (ESOP) ในระหว่างปี 2548-2551 และออกหุ้นสามัญเพิ่มทุนใหม่อีกจำนวน
  15,733,360 หุ้น เพื่อรองรับการปรับสิทธิตามโครงการ ESOPเนื่องจากการ
  เสนอขายหุ้นเพิ่มทุนตามข้อ (ก) และ (ข)

- บริษัทได้จดทะเบียนใบสำคัญแสดงสิทธิ เข้าซื้อขาย ในตลาดหลักทรัพย์แห่งประเทศไทย
โดยใช้ชื่อย่อในการซื้อขายหลักทรัพย์คือ “ ERAWAN-W ”

  -
  บริษัทได้เปลี่ยนแปลงนโยบายบัญชีเกี่ยวกับการบันทึกบัญชีสินทรัพย์ถาวรจากวิธีราคาที่ตีใหม่เป็นวิธีราคาทุน

  สำหรับงบการเงินตั้งแต่รอบปี 2549 (งบปี) เป็นต้นไป เนื่องจากบริษัทฯเห็นว่า
  วิธีราคาทุนมีความเหมาะสมกว่าวิธีราคาที่ตีใหม่
  เพราะสะท้อนให้เห็นถึงผลการดำเนินงานที่แท้จริงจากสินทรัพย์ที่บริษัทฯได้ลงทุนไป

ปี 2550 - ที่ประชุมคณะกรรมการได้อนุมัติให้บริษัทฯ
เปลี่ยนนโยบายการจ่ายเงินปันผลเพิ่มขึ้นจากเดิมคือปี 2547-

2549 ซึ่งจ่ายประมาณร้อยละ 25 เป็นกำหนดให้จ่ายเงินปันผลประมาณร้อยละ 35
ของกำไรสุทธิของงบ

การเงินรวมหลังหักเงินสำรองต่างๆ ทุกประเภทที่กฎหมายและบริษัทฯ ได้กำหนดไว้ อย่างไรก็ตาม
อัตรา

การจ่ายเงินปันผลดังกล่าวจะขึ้นอยู่กับกระแสเงินสดและภาระการลงทุนของบริษัทฯ
และบริษัทในเครือ

รวมถึงข้อจำกัดทางกฎหมาย และความจำเป็นอื่น ๆ

  - ที่ประชุมวิสามัญผู้ถือหุ้นครั้งที่ 1/2550 ได้มีมติอนุมัติให้บริษัทฯ
  เข้าซื้อและรับโอนกิจการทั้งหมดจากบริษัท เอราวัณ เพลินจิต จำกัด (บริษัทย่อย) (“ EPC” )
  เพื่อปรับปรุงการบริหารงานให้มีประสิทธิภาพยิ่งขึ้น
  โดยบริษัทฯได้เข้าซื้อและรับโอนกิจการทั้งหมดจาก EPC ในวันที่ 1 มกราคม 2551 และEPC
  ได้ดำเนินการจดทะเบียนเลิกบริษัทแล้วต่อกรมพัฒนาธุรกิจการค้า กระทรวงพาณิชย์ เมื่อวันที่ 3
  มกราคม 2551 และได้ชำระบัญชีเลิกบริษัทเสร็จสิ้นแล้ว

  - ใบสำคัญแสดงสิทธิที่จะซื้อหุ้นสามัญ (ERAWAN-W)จำนวน 487,763,969 หน่วย
  ซึ่งมีกำหนดใช้สิทธิครั้งเดียวในวันที่ 17 ธันวาคม 2550 โดยสามารถใช้สิทธิที่ซื้อหุ้นสามัญในอัตรา
  2 ใบสำคัญแสดงสิทธิต่อ 1 หุ้นสามัญ ในราคา 2.15 บาท/หุ้นนั้น
  มีผู้ถือใบสำคัญแสดงสิทธิใช้สิทธิซื้อหุ้นสามัญจำนวน 241,098,001 หุ้น
  หลังจากนั้นใบสำคัญแสดงสิทธิดังกล่าวจะสิ้นสภาพลงทันที และ
  พ้นจากการเป็นหลักทรัพย์จดทะเบียนตั้งแต่วันที่ 18 ธันวาคม 2550 เป็นต้นไป

ปี 2551 - คณะกรรมการบริษัท ได้แต่งตั้งให้นายสรรเสริญ วงศ์ชะอุ่ม
เป็นกรรมการและกรรมการอิสระ โดยมีผล

ตั้งแต่วันที่ 17 กันยายน 2551 แทนนายดลชัย บุณยะรัตเวช กรรมการ และกรรมการอิสระเดิมที่

ได้ลาออก

ปี 2552 - ที่ประชุมสามัญผู้ถือหุ้นของบริษัท ดิ เอราวัณ กรุ๊ป จำกัด (มหาชน) ประจำปี2552
ซึ่งประชุม เมื่อวันที่

28 เมษายน 2552 ได้มีมติอนุมัติการลดทุนจดทะเบียนของ บริษัทฯ จาก 2,281,143,099 บาท
เป็น

2,244,779,001 บาท ด้วยวิธีการตัดหุ้นจดทะเบียนที่ยังมิได้นำออกจำหน่าย จำนวน 36,364,098
หุ้น

  - คณะกรรมการบริษัท ได้แต่งตั้งคุณเอกสิทธิ์ โชติกเสถียร เป็นกรรมการอิสระแทนคุณเลื่อน
  กฤษณกรี ที่ได้ลาออก และได้แต่งตั้งคุณประกิต ประทีปะเสน เป็นประธานกรรมการ

ปี 2553 - คณะกรรมการบริษัท
ได้อนุมัติให้เปลี่ยนแปลงชื่อย่อในการซื้อขายหลักทรัพย์ประเภทหุ้นสามัญของบริษัทฯใหม่ เป็นดังนี้

  ชื่อย่อเดิม ชื่อย่อใหม่

 ERAWAN ERW

  ทั้งนี้ เพื่อให้สอดคล้องกับชื่อย่อของใบสำคัญแสดงสิทธิ(ERW-W2)
  โดยจะมีผลบังคับใช้เมื่อที่ประชุมสามัญผู้ถือหุ้นประจำปี 2554
  มีมติอนุมัติการออกใบสำคัญแสดงสิทธิที่จะซื้อหุ้นสามัญเพิ่มทุนของบริษัทครั้งที่2
  (ERW-W2)ตามที่คณะกรรมการบริษัท ได้มีมติเสนอที่ประชุมสามัญผู้ถือหุ้นประจำปี 2554 อนุมัตินั้น

ปี 2554

มีนาคม - บริษัท ได้จัดตั้ง บริษัทย่อยใหม่ คือ บริษัท เอราวัณ คอมเมอร์เชียล เมเนจเม้นท์ จำกัด
ซึ่งมี ทุนจดทะเบียนและทุนชำระแล้ว 2,000,000 บาท แบ่งเป็น หุ้นสามัญ จำนวน 200,000
หุ้นมูลค่าที่ตราไว้ 10 บาทต่อหุ้น ซึ่งบริษัท ถือหุ้นในสัดส่วน 99.99%
โดยมีวัตถุประสงค์การจัดตั้งเพื่อรับจ้างบริหารอาคารเพลินจิตเซ็นเตอร์ที่ขายให้กับกองทุนรวมสิทธิการเช่าอสังหาริมทรัพย์
ไพร์มออฟฟิศ 

เมษายน - ที่ประชุมผู้ถือหุ้นสามํญประจำปี 2554 ได้มีมติ ที่สำคัญดังต่อไปนี้

  1. อนุมัติให้ออกใบสำคัญแสดงสิทธิที่จะซื้อหุ้นสามัญเพิ่มทุนของบริษัทครั้งที่2 (ERW-W2)
  ให้แก่ผู้ถือหุ้นสามัญเดิมของบริษัทฯโดยไม่คิดมูลค่า จำนวนไม่เกิน 224,477,900 หน่วย
  โดยรายละเอียดปรากฏตามสารสนเทศที่ได้แจ้งแก่ตลาดหลักทรัพย์แห่งประเทศไทย

  2. อนุมัติให้ออกหุ้นสามัญเสนอขายแก่พนักงานของบริษัทฯและบริษัทย่อย ครั้งที่ 3 (ESOP#3)
  จำนวนไม่เกิน 35,743,099 หุ้น
  โดยรายละเอียดปรากฏตามสารสนเทศที่ได้แจ้งแก่ตลาดหลักทรัพย์แห่งประเทศไทย

  3. อนุมัติให้เพิ่มทุนจดทะเบียนของ บริษัทฯ จาก 2,244,779,001 บาท เป็น
  2,505,000,000 บาท โดยการออกหุ้นสามัญใหม่ จำนวนไม่เกิน 260,220,999 หุ้น
  โดยมีมูลค่าที่ตราไว้หุ้นละ 1 บาท
  เพื่อรองรับการใช้สิทธิตามใบสำคัญแสดงสิทธิและการใช้สิทธิซื้อหุ้นสามัญของพนักงานของบริษัทฯและบริษัทย่อยดังกล่าว

  4. แต่งตั้งคุณกมลวรรณ วิปุลากร รองกรรมการผู้จัดการ
  ฝ่ายบริหารเงินและเทคโนโลยีสารสนเทศ เป็นกรรมการบริษัทเพิ่มเติมอีก 1 ท่าน
  ดังนั้นคณะกรรมการบริษัทจึงมีจำนวน 13 ท่าน

กรกฎาคม - เปลี่ยนแปลงตำแหน่งผู้บริหารระดับสูงของบริษัท 2 ท่านดังนี้

1.  นาย กษมา บุณยคุปต์ จากเดิม ตำแหน่ง ประธานเจ้าหน้าที่บริหารและกรรมการผู้จัดการใหญ่
    เป็น ประธานเจ้าหน้าที่บริหาร

2.  นาง กมลวรรณ วิปุลากร จากเดิม ตำแหน่ง
    รองกรรมการผู้จัดการสายบริหารเงินและเทคโนโลยีสารสนเทศและประธานเจ้าหน้าที่การเงิน
    เป็น กรรมการผู้จัดการใหญ่

พฤศจิกายน - คณะกรรมการบริษัท ได้แต่งตั้งคุณกวิน ว่องกุศลกิจ เป็นกรรมการแทนคุณ กฤษฎา
มนเทียรวิเชียรฉาย ที่ได้ลาออก

การเปลี่ยนแปลงที่สำคัญทางธุรกิจในระหว่างปี 2549-2554

ปี 2549

มกราคม - บริษัท เอราวัณ ราชดำริ จำกัด บริษัทย่อยได้เข้าทำสัญญาปรับปรุงอาคาร และการเช่าที่ดินกับอาคาร

ที่ปรับปรุงกับสำนักงาน พระคลังข้างที่ ทั้งนี้เพื่อปรับปรุงอาคาร Park Lane Mansion อพาร์ทเม้นต์ที่เคยเช่าเดิมให้เป็นโรงแรมระดับ 4 ดาว ขนาด 316 ห้องพัก บริหารโดย Marriott Hotels (Thailand) Limited ภายใต้ชื่อ “โรงแรม คอร์ทยาร์ด โดย แมริออท กรุงเทพ” เริ่มเปิดให้บริการในเดือนตุลาคม 2550

มิถุนายน - บริษัท เอราวัณ ภูเก็ต จำกัด บริษัทย่อย ได้เข้าทำสัญญาจ้างกลุ่ม Six Senses
ให้เป็นผู้บริหาร รีสอร์ทที่เกาะนาคาใหญ่ จังหวัดภูเก็ต ภายใต้ชื่อ “ซิกส์เซ้นส์ แซงชัวรี่ ภูเก็ต”
โดยมีระยะเวลาจ้างบริหาร 30 ปี นับจากวันที่ รีสอร์ทเปิดให้บริการ อนึ่ง บริษัท เอราวัณ
ภูเก็ตจำกัด ได้พัฒนาที่ดินบนเกาะนาคาใหญ่ให้เป็นรีสอร์ทประเภท Pool Villa ระดับ 5 ดาว
เดอลักซ์ โดยมีจำนวนห้องพัก 61 วิลล่า โดยเริ่มเปิดให้บริการในเดือนพฤศจิกายน 2551

สิงหาคม - บริษัทได้ซื้อที่ดิน 3 ไร่ 3 งาน 63 ตารางวา อยู่ในซอยที่เชื่อมระหว่างถนนป่าตอง
สาย 1 และ สาย 2 จังหวัดภูเก็ตจากบุคคลซึ่งไม่ได้เกี่ยวโยงกับบริษัท
เพื่อใช้พัฒนาเป็นโรงแรมราคาประหยัด ภายใต้ชื่อ “ โรงแรม ไอบิส ภูเก็ต ป่าตอง”
มีจำนวนห้องพัก 258 ห้อง มุ่งเน้นที่จะให้บริการกลุ่มลูกค้าที่มาท่องเที่ยวพักผ่อน
โดยเริ่มเปิดให้บริการในเดือนพฤษภาคม 2551

-   บริษัทได้เข้าทำสัญญาเช่าที่ดินประมาณ 1.5 ไร่ในซอยสาทร 1
    กับบุคคลซึ่งไม่ได้เกี่ยวโยงกับบริษัท เพื่อใช้พัฒนาเป็นโรงแรมราคาประหยัด ภายใต้ชื่อ
    “โรงแรม ไอบิส กรุงเทพ สาธร” ระยะเวลาการ เช่าที่ดิน 30 ปี นับแต่วันที่ 1 มกราคม
    2551 เป็นต้นไป โรงแรมมีจำนวนห้องพัก 213 ห้อง มีจุดขาย
    หลักอยู่ที่ทำเลที่ตั้งซึ่งอยู่ในย่านศูนย์กลางธุรกิจของกรุงเทพฯและใกล้รถไฟฟ้าใต้ดินสถานีลุมพินี
    โดยเริ่มเปิดให้บริการในเดือนกันยายน 2551

-   บริษัทได้ซื้อที่ดิน ประมาณ 20 ไร่ 2 งาน 19.8 ตารางวา ตั้งอยู่ที่ หมู่ที่ 9
    ระหว่างถนนพัทยาสาย 1 และถนนพัทยาสาย 2 อำเภอบางละมุง จังหวัดชลบุรี
    จากบุคคลซึ่งไม่ได้เกี่ยวโยงกับบริษัท เพื่อใช้โครงการโรงแรมตามแผนขยายธุรกิจของบริษัท
    ดังนี้

  โรงแรม ฮอลิเดย์ อินน์ พัทยา : รีสอร์ทระดับ 4 ดาวขนาด 367 ห้อง
  ตั้งอยู่บนแปลงที่ดินติดถนน สาย 1 (ถนนเลียบชายหาด)พัทยาเหนือ บนเนื้อที่ประมาณ 6.5 ไร่
  มุ่งเน้นที่จะให้บริการทั้งกลุ่มลูกค้าที่มาประชุมสัมมนาและกลุ่มนักท่องเที่ยวเนื่องจากโรงแรมตั้งอยู่ใจกลางเมืองพัทยา
  บริหารโรงแรมโดยกลุ่ม Intercontinental Hotels Group ภายใต้ชื่อ “ฮอลิเดย์ อินน์
  พัทยา” โดยเริ่มเปิดให้บริการในเดือนตุลาคม 2552

  โรงแรม ไอบิส พัทยา : โรงแรมราคาประหยัดขนาด 259 ห้อง
  ตั้งอยู่บนแปลงที่ดินบริเวณถนนพัทยาสาย 2 ประมาณ 2 ไร่
  มุ่งเน้นที่จะให้บริการทั้งกลุ่มลูกค้าที่มาประชุมสัมมนาและกลุ่มนักท่องเที่ยวเนื่องจากโรงแรมตั้งอยู่ใจกลางเมืองพัทยา
  โดย เริ่มเปิดให้บริการในเดือนกรกฎาคม 2551

  โครงการในอนาตค : ที่ดินแปลงตรงกลางระหว่าง 2 โครงการโรงแรม ประมาณ 8.5 ไร่
  สำหรับการพัฒนาโครงการของบริษัทในอนาคต

ตุลาคม - บริษัทได้ซื้อที่ดิน 7 ไร่ 1 งาน 11 ตารางวา ตั้งอยู่ที่ ตำบลบ่อผุด อำเภอเกาะสมุย
จังหวัดสุราษฏร์ธานีจากบุคคลซึ่งไม่ได้เกี่ยวโยงกับบริษัท เพื่อใช้พัฒนาเป็นโรงแรมราคาประหยัด
ภายใต้ชื่อ “โรงแรม ไอบิส สมุย บ่อผุด“โดยมีจำนวนห้องพัก 258 ห้อง
มุ่งเน้นที่จะให้บริการกลุ่มลูกค้าที่มาท่องเที่ยวพักผ่อน โดยเริ่มเปิดให้บริการในเดือนตุลาคม 2551

ปี 2550

มีนาคม - บริษัทได้ซื้อกิจการศูนย์การค้าเอราวัณแบงค็อก (“EB” ) จากกับ บริษัท เอราวัณ
ราชประสงค์ จำกัด(บริษัทย่อย) (“ERP”) ในราคาประมาณ 334 ล้านบาท
(ตามราคาประเมินของผู้ประเมินราคาอิสระ) เพื่อแยกกิจการ EB ออกจาก ERP
โดยให้คงเหลือเฉพาะกิจการอาคารอัมรินทร์พลาซ่าใน ERP

-   หลังจากนั้นบริษัทได้ขายกิจการอาคารอัมรินทร์พลาซ่าโดยผ่านการขายหุ้นสามัญทั้งหมดที่ถือใน
    ERPจำนวน 4,999,984 หุ้น หรือ99.99% ของหุ้นทั้งหมด ให้แก่ บริษัท เกษร โฮลดิ้ง จำกัด
    ผู้ให้เช่าที่ดินอาคารอัมรินทร์พลาซ่า ในราคาขายหุ้นละ 59.66 บาท เป็นเงินประมาณ 298
    ล้านบาท (มูลค่าหุ้นตามบัญชี ณ วันที่ 31 ธันวาคม 2549 เท่ากับ 44 บาทต่อหุ้น)

พฤษภาคม - บริษัทได้เข้าทำสัญญาเช่าที่ดินประมาณ 1.5 ไร่ในกลางซอยสุขุมวิท 4
(ซอยนานาเหนือ) กับบุคคลซึ่งไม่ได้เกี่ยวโยงกับบริษัท เพื่อใช้พัฒนาเป็นโรงแรมราคาประหยัด
ภายใต้ชื่อ “โรงแรม ไอบิส กรุงเทพ นานา ” ระยะเวลาการเช่าที่ดิน 30 ปี นับแต่วันที่ 15
พฤษภาคม 2552 เป็นต้นไป โรงแรมมีจำนวนห้องพัก 205 ห้องโดยประมาณ
มีจุดขายหลักอยู่ที่ทำเลที่ตั้งซึ่งอยู่ในย่านศูนย์กลางธุรกิจของกรุงเทพฯและใกล้รถไฟฟ้า BTS
สถานีนานา โดยเริ่มเปิดให้บริการในเดือน มีนาคม 2552

ตุลาคม - โรงแรม คอร์ทยาร์ด โดย แมริออท กรุงเทพ เปิดดำเนินธุรกิจ

พฤศจิกายน - บริษัทได้ซื้อที่ดิน1-3-32 ไร่ อยู่ในย่านใจกลางอำเภอศรีราชา จังหวัดชลบุรี
จากบุคคลซึ่งไม่ได้เกี่ยวโยงกับบริษัท เพื่อใช้พัฒนาเป็นโรงแรมราคาประหยัด
ซึ่งบริษัทจะพิจารณาเริ่มดำเนินการก่อสร้างและเปิดดำเนินธุรกิจในเวลาที่เหมาะสม

ปี 2551

มกราคม - บริษัทได้ซื้อที่ดิน 4-1-0 ไร่ บริเวณอ่าวกะตะ จังหวัดภูเก็ต
จากบุคคลซึ่งไม่ได้เกี่ยวโยงกับบริษัท เพื่อใช้พัฒนาเป็นโรงแรมราคาประหยัด ภายใต้ชื่อ “ โรงแรม
ไอบิส ภูเก็ต กะตะ“ มีจำนวนห้องพัก 258 ห้อง
มุ่งเน้นที่จะให้บริการกลุ่มลูกค้าที่มาท่องเที่ยวพักผ่อน โดยเริ่มเปิดให้บริการในเดือนธันวาคม 2552

กุมภาพันธ์ - บริษัทได้ซื้อที่ดิน 4-0-48.7 ไร่ บริเวณอ่าวนาง จังหวัดกระบี่
จากบุคคลซึ่งไม่ได้เกี่ยวโยงกับบริษัท เพื่อใช้พัฒนาเป็นโรงแรมราคาประหยัด
ซึ่งบริษัทจะพิจารณาเริ่มดำเนินการก่อสร้างและเปิดดำเนินธุรกิจในเวลาที่เหมาะสม

พฤษภาคม - โรงแรม ไอบิส ภูเก็ต ป่าตอง เปิดดำเนินธุรกิจ

มิถุนายน - บริษัทได้เข้าซื้อที่ดิน 2-0-60.5 ไร่ บริเวณใกล้โรงแรมชีวาศรม หัวหิน
จ.ประจวบคีรีขันธ์ จากบุคคลซึ่ง

  ไม่ได้เกี่ยวโยงกับบริษัท เพื่อใช้พัฒนาเป็นโรงแรมราคาประหยัดภายใต้ชื่อ “ โรงแรม ไอบิส
  หัวหิน“ โดยมุ่งเน้นที่จะให้บริการกลุ่มลูกค้านักท่องเที่ยว
  โดยบริษัทเริ่มดำเนินการก่อสร้างในเดือนธันวาคม 2554
  และคาดว่าจะแล้วเสร็จพร้อมเปิดให้บริการได้ในเดือนมกราคม 2555

กรกฎาคม - โรงแรม ไอบิส พัทยา เปิดดำเนินธุรกิจ

- ซิกส์เซ้นส์ เดสทิเนชั่น สปา ภูเก็ต เปิดบริการแบบ partial โดยมี 20 จาก 61 วิลล่าและ 1
จาก 4 สปา ที่พร้อมให้บริการ

กันยายน - โรงแรม ไอบิส กรุงเทพ สาธร เปิดดำเนินธุรกิจ

ตุลาคม - โรงแรม ไอบิส สมุย บ่อผุด เปิดดำเนินธุรกิจ

พฤศจิกายน - ซิกส์เซ้นส์ เดสทิเนชั่น สปา ภูเก็ต เปิดบริการครบทั้ง 61 วิลล่าและ 4 สปา

ปี 2552

มีนาคม - โรงแรม ไอบิส กรุงเทพ นานา เปิดดำเนินธุรกิจ

สิงหาคม - เริ่มงานก่อสร้าง โรงแรม ไอบิส ริเวอร์ไซด์ กรุงเทพฯ จำนวน 267 ห้อง
ตั้งอยู่บนพื้นที่ประมาณ 6 ไร่ ริมแม่นํ้าเจ้าพระยาบริเวณเจริญนคร ซอย 17
(ที่ดินเป็นสัญญาเช่าที่ดินชึ่งบริษัท เอราวัณ เจ้าพระยา จำกัด
บริษัทย่อยได้เช่าจากบุคคลที่ไม่ได้เกี่ยวโยงกับบริษัท ในปี 2547 แต่ยังไม่ได้พัฒนา
โดยมีระยะเวลาเช่า 30 ปี นับแต่วันที่ 1 พฤศจิกายน 2547 เป็นต้นไป)
โรงแรมนี้มุ่งเน้นที่จะให้บริการกลุ่มลูกค้านักท่องเที่ยว เริ่มเปิดให้บริการในเดือนภายในสิ้นปี 2553

ตุลาคม - โรงแรม ฮอลิเดย์ อินน์ พัทยา เปิดดำเนินธุรกิจ

ธันวาคม - โรงแรม ไอบิส ภูเก็ต กะตะ เปิดดำเนินธุรกิจ

ปี 2553

มีนาคม - บริษัทได้เข้าทำสัญญาเช่าที่ดินประมาณ 1.7 ไร่ ตรงข้ามสนามกีฬาแห่งชาติปทุมวัน
กับบุคคลซึ่งไม่ได้เกี่ยวโยงกับบริษัท เพื่อใช้พัฒนาเป็นโรงแรม Midscale and Economy
ภายใต้ชื่อ “โรงแรม เมอร์เคียว ไอบิส สยาม” โดยกำหนดให้ระยะเวลาก่อสร้าง 3 ปี และ
ระยะเวลาการเช่าที่ดิน 30 ปี ซึ่งนับแต่วันที่ 19 มีนาคม 2556 เป็นต้นไป โรงแรมมีจำนวนห้องพัก
380 ห้องโดยประมาณ มีจุดขายหลักอยู่ที่ทำเลที่ตั้งซึ่งอยู่ในย่านศูนย์กลางธุรกิจของกรุงเทพฯ
หน้าสถานีรถไฟฟ้ BTS ปทุมวัน โดยคาดว่าจะแล้วเสร็จพร้อมเปิดให้บริการในเดือน ธันวาคม 2555

พฤศจิกายน - โรงแรม ไอบิส กรุงเทพ ริเวอร์ไซด์ เปิดดำเนินธุรกิจ

ธันวาคม - เริ่มงานก่อสร้าง โรงแรม ไอบิส หัวหินโดยมีจำนวนห้องพัก 200 ห้อง
มุ่งเน้นที่จะให้บริการกลุ่มลูกค้าที่มาท่องเที่ยวพักผ่อน
คาดว่าจะแล้วเสร็จพร้อมเปิดให้บริการได้ในเดือนมกราคม 2555

- ซิกส์เซ้นส์ เดสทิเนชั่น สปา ภูเก็ต ได้เปลี่ยนชื่อเป็น ซิกส์เซ้นส์ แซงชัวรี่ ภูเก็ต

ปี 2554

เมษายน - บริษัทได้ขายและโอนกรรมสิทธิ์ อาคารเพลินจิต
เซ็นเตอร์พร้อมทั้งส่วนควบและอุปกรณ์อาคาร และสิทธิการเช่าที่ดินที่ตั้งอาคาร
(ระยะเวลาสิทธิการเช่าคงเหลือประมาณ 13 ปี 10 เดือน ซึ่งจะสิ้นสุดในวันที่ 23 มกราคม
2568) ให้แก่กองทุนรวมสิทธิการเช่าอสังหาริมทรัพย์ ไพร์มออฟฟิศ (“กองทุนรวม”) ในวันที่ 1
เมษายน 2554 โดยมีมูลค่าราคาขายรวม 1,423 ล้านบาท (ทรัพย์สินดังกล่าวมีมูลค่ารวมตามบัญชี
ณ วันที่ 31 มีนาคม 2554 เท่ากับ 802 ล้านบาท) ทั้งนี้ กองทุนรวมได้ว่าจ้าง บริษัท เอราวัณ
คอมเมอร์เชียล เมเนจเม้นท์ จำกัด ซึ่งเป็นบริษัทย่อยของบริษัทฯ ให้เป็นผู้บริหารอาคารเพลินจิต
เซ็นเตอร์ ต่อไป ตั้งแต่วันที่ 1 เมษายน 2554 ถึง 23 มกราคม 2568

พฤศจิกายน - ซิกส์เซ้นส์ แซงชัวรี่ ภูเก็ต ได้มีการปรับปรุงและเปลี่ยนแปลงผู้บริหารรีสอร์ทใหม่
และใช้ชื่อใหม่เป็น เดอะ นาคา ไอแลนด์, เอ ลักซ์ชัวรี่ คอลเลคชั่น รีสอร์ท แอนด์ สปา, ภูเก็ต

3.2 ภาพรวมการประกอบธุรกิจ

บริษัทและบริษัทย่อยประกอบธุรกิจเกี่ยวกับการลงทุนพัฒนาและดำเนินธุรกิจโรงแรมที่สอดคล้องกับทำเล
สถานที่ตั้ง และกลุ่มเป้าหมาย เป็นธุรกิจหลัก ปัจจุบันมีโรงแรมที่เปิดดำเนินการรวม 13 โรงแรม
โดยมีธุรกิจอื่น ได้แก่ ธุรกิจพื้นที่ให้เช่า และธุรกิจบริหารอาคาร รายละเอียดตามโครงสร้างธุรกิจ
ดังนี้

[]

+------------------------------+--------------------+------------------+
| กลุ่มธุรกิจ                      | บริษัทที่ดำเนินธุรกิจ /   | สัดส่ว             |
|                              | ดำเนินงาน           | นการถือหุ้นของบริษัทท |
|                              |                    | ั้งทางตรงและทางอ้อม |
|                              |                    | (%)              |
+------------------------------+--------------------+------------------+
| 1) ธุรกิจโรงแรม                |                    |                  |
+------------------------------+--------------------+------------------+
| ดำเนินงานแล้ว                  |                    |                  |
+------------------------------+--------------------+------------------+
| - โรงแรมแกรนด์ ไฮแอท เอราวัณ   | บมจ. โรงแรมเอราวัณ  | 73.64%           |
| กรุงเทพ                       |                    |                  |
+------------------------------+--------------------+------------------+
| - โรงแรมเจดับบลิว แมริออท       | บมจ. ดิ เอราวัณ กรุ๊ป  | -                |
| กรุงเทพ                       |                    |                  |
+------------------------------+--------------------+------------------+
| - เรเนซองซ์ เกาะสมุย รีสอร์ท     | บริษัท เอราวัณ สมุย    | 99.99%           |
| แอนด์ สปา                     | จำกัด               |                  |
+------------------------------+--------------------+------------------+
| - โรงแรมคอร์ทยาร์ด โดยแมริออท   | บริษัท เอราวัณ ราชดำริ | 99.99%           |
| กรุงเทพ                       | จำกัด               |                  |
+------------------------------+--------------------+------------------+
|   - เดอะ นาคา ไอแลนด์, เอ     | บริษัท เอราวัณ ภูเก็ต   | 99.99%           |
|   ลักซ์ชัวรี่                     | จำกัด               |                  |
|                              |                    |                  |
|   คอลเลคชั่น รีสอร์ท แอนด์ สปา,   |                    |                  |
|   ภูเก็ต                       |                    |                  |
+------------------------------+--------------------+------------------+
|   - โรงแรมฮอลิเดย์อิน พัทยา      | บมจ. ดิ เอราวัณ กรุ๊ป  | -                |
+------------------------------+--------------------+------------------+
| - โรงแรมไอบิส พัทยา            | บมจ. ดิ เอราวัณ กรุ๊ป  | -                |
+------------------------------+--------------------+------------------+
|   - โรงแรมไอบิส ภูเก็ต ป่าตอง    | บมจ. ดิ เอราวัณ กรุ๊ป  | -                |
|   ภูเก็ต                       |                    |                  |
+------------------------------+--------------------+------------------+
| - โรงแรมไอบิส กรุงเทพ สาทร     | บมจ. ดิ เอราวัณ กรุ๊ป  | -                |
+------------------------------+--------------------+------------------+
|   - โรงแรมไอบิส สมุย บ่อผุด      | บมจ. ดิ เอราวัณ กรุ๊ป  | -                |
+------------------------------+--------------------+------------------+
| - โรงแรมไอบิส กรุงเทพ นานา     | บมจ. ดิ เอราวัณ กรุ๊ป  | -                |
+------------------------------+--------------------+------------------+
|   - โรงแรมไอบิส ภูเก็ต กะตะ     | บมจ. ดิ เอราวัณ กรุ๊ป  | -                |
+------------------------------+--------------------+------------------+
|   - โรงแรมไอบิส กรุงเทพ        | บริษัท เอราวัณ        | 99.99%           |
|   ริเวอร์ไซค์                   | เจ้าพระยา จำกัด      |                  |
+------------------------------+--------------------+------------------+
|   ระหว่างพัฒนา                 |                    |                  |
+------------------------------+--------------------+------------------+
|   - โรงแรมไอบิส หัวหิน          | บมจ. ดิ เอราวัณ กรุ๊ป  | -                |
|                              |                    |                  |
| - โรงแรมเมอร์เคียว ไอบิส สยาม   | บมจ. ดิ เอราวัณ กรุ๊ป  | -                |
+------------------------------+--------------------+------------------+
| 2)                           |                    |                  |
| ธ                            |                    |                  |
| ุรกิจพื้นที่ให้เช่าและธุรกิจบริหารอาคาร |                    |                  |
+------------------------------+--------------------+------------------+
| ธุรกิจพื้นที่ให้เช่า                 | บมจ. ดิ เอราวัณ กรุ๊ป  | -                |
|                              |                    |                  |
| - อาคารเอราวัณ แบงค็อก         |                    |                  |
|                              |                    |                  |
| ธุรกิจบริหารอาคาร               |                    |                  |
+------------------------------+--------------------+------------------+
| - อาคารเพลินจิต เซ็นเตอร์        | บมจ. เอราวัณ        | 99.99%           |
|                              | คอมเมอร์เชียล        |                  |
| (เจ้าของอาคาร :               | เมเนจเม้นท์          |                  |
| กองทุนรวมสิทธิการเช่า            | (ผู้รับจ้างบริหาร)      |                  |
| อสังหาริมทรัพย์ ไพร์มออฟฟิศ )      |                    |                  |
+------------------------------+--------------------+------------------+

โครงสร้างการถือหุ้นของกลุ่มบริษัท ณ วันที่ 31 ธันวาคม 2554

+-----------------+----------+-------+----------+----------+----------+
| ชื่อบริษัท          | ปร       | ทุนชำ  | จ        | จำน      | % ถือหุ้น   |
|                 | ะเภทธุรกิจ | ระแล้ว | ำนวนหุ้นทั้ง | วนหุ้นที่ถือท | ทั้งทางตรง |
|                 |          |       | หมดที่ออกจ | ั้งทางตรงแ | แ        |
|                 |          | (ล้า   | ำหน่ายแล้ว | ละทางอ้อม | ละทางอ้อม |
|                 |          | นบาท) |          |          |          |
+-----------------+----------+-------+----------+----------+----------+
| บริษัทย่อย         |          |       |          |          |          |
+-----------------+----------+-------+----------+----------+----------+
| (1)             | โรงแรม   | 119.5 | 79       | 58       | 73.64    |
| บม              |          |       | ,666,667 | ,666,628 |          |
| จ.โรงแรมเอราวัณ* |          |       |          |          |          |
+-----------------+----------+-------+----------+----------+----------+
| (2) บจก.เอราวัณ  | โรงแรม   | 330.0 | 33       | 32       | 99.99    |
| สมุย             |          |       | ,000,000 | ,999,994 |          |
+-----------------+----------+-------+----------+----------+----------+
| (3)บจก.เอราวัณ   | โรงแรม   | 450.0 | 4        | 4        | 99.99    |
| ราชดำริ          |          |       | ,500,000 | ,499,994 |          |
+-----------------+----------+-------+----------+----------+----------+
| (4) บจก.เอราวัณ  | โรงแรม   | 550.0 | 550,000  | 549,994  | 99.99    |
| ภูเก็ต            |          |       |          |          |          |
+-----------------+----------+-------+----------+----------+----------+
| (5) บจก.เอราวัณ  | โรงแรม   | 71.0  | 710,000  | 709,995  | 99.99    |
| เจ้าพระยา        |          |       |          |          |          |
+-----------------+----------+-------+----------+----------+----------+
| (6) บจก. เอราวัณ | สนับสนุนธุร | 7.5   | 100,000  | 99,994   | 99.99    |
| นาคา            | กิจโรงแรม |       |          |          |          |
+-----------------+----------+-------+----------+----------+----------+
| (7) บจก.เดอะ    | พัฒนาอสัง  | 1.0   | 100,000  | 99,997   | 99.99    |
| รีเสิร์ฟ           | หาริมทรัพย์ |       |          |          |          |
+-----------------+----------+-------+----------+----------+----------+
| (8) บจก.เอราวัณ  | รับบร     | 2.0   | 200,000  | 199,997  | 99.99    |
| คอมเมอร์เชียล     | ิหารจัดการ |       |          |          |          |
| เมเนจเม้นท์       |          |       |          |          |          |
+-----------------+----------+-------+----------+----------+----------+
| บริษัทร่วม         |          |       |          |          |          |
+-----------------+----------+-------+----------+----------+----------+
| บจก.ราชประสงค์   | ร        | 1.0   | 10,000   | 4,800    | 48.00    |
| ดีเวลลอปเม้นท์     | ่วมบริหารจ |       |          |          |          |
|                 | ัดการสะพา |       |          |          |          |
|                 | นเชื่อมBTS |       |          |          |          |
+-----------------+----------+-------+----------+----------+----------+
| บริษัทอื่น          |          |       |          |          |          |
+-----------------+----------+-------+----------+----------+----------+
| บจก             | บริหาร    | 1.46  | 146,000  | 34,000   | 23.29    |
| .ราชประสงค์แสควร์ | shopping |       |          |          |          |
|                 | street   |       |          |          |          |
|                 | ย่าน      |       |          |          |          |
|                 |          |       |          |          |          |
|                 | ร        |       |          |          |          |
|                 | าชประสงค์ |       |          |          |          |
+-----------------+----------+-------+----------+----------+----------+

หมายเหตุ : * ผู้ถือหุ้นส่วนน้อยของ บมจ.โรงแรมเอราวัณ คือ บริษัท
สหโรงแรมไทยและการท่องเที่ยว จำกัด (เป็นรัฐวิสาหกิจมีกระทรวงการคลังเป็นผู้ถือหุ้นใหญ่)
ถือหุ้น ร้อยละ 26.36 โดยเป็นเจ้าของที่ดินที่ตั้งโรงแรมแกรนด์ ไฮแอท เอราวัณ กรุงเทพ
ซึ่งให้เช่ากับ บมจ.โรงแรมเอราวัณ

2.3 โครงสร้างรายได้แยกตามธุรกิจ

[]

2.4 เป้าหมายการประกอบธุรกิจ

  บริษัทมีเป้าหมายหลักที่จะเป็นหนึ่งในผู้นำธุรกิจการพัฒนาและลงทุนโรงแรมและรีสอร์ทในประเทศไทย
  โดยมี 3 กลยุทธ์หลักในการดำเนินธุรกิจดังนี้

1.  ทรัพย์สินที่มีอยู่ในปัจจุบัน : พัฒนาทรัพย์สินอย่างต่อเนื่องเพื่อรักษาศักยภาพในการแข่งขัน
    และบริหารจัดการอย่างมีประสิทธิภาพ เพื่อให้เกิดมูลค่าสูงสุด

2.  ทรัพย์สินที่จะพัฒนาในอนาคต :
    มุ่งพัฒนาและลงทุนในธุรกิจโรงแรมและ/หรือรีสอร์ทที่ตรงตามความต้องการของลูกค้า
    โดยคำนึงถึงการกระจายความเสี่ยงของรายได้อย่างเป็นระบบ
    และได้รับผลตอบแทนที่เหมาะสม

3.  สร้างปัจจัยสนับสนุนความมั่นคงและเจริญเติบโตที่ยั่งยืน ซึ่งประกอบด้วย
    การบริหารงานด้านต่างๆ อย่างเป็นระบบ
    การเสริมสร้างทรัพยากรบุคคลที่มีคุณภาพโดยมุ่งเน้นที่ทักษะในการทำงาน
    การพัฒนาระบบฐานข้อมูลความรู้เพื่อประกอบการตัดสินใจ และการมีวัฒนธรรมองค์กรที่เข้มแข็ง